ร้านอยู่ตรงข้าทบ้าน แต่ไม่เคยมาซื้อเลย วันลองแวะเข้ามาดู หาขนมอะไรไปกินเล่นค่ะ ร้านนี้เป็นตึกแถวห้องเดียว ออกสไตล์เหมือนร้านเบเกอรี่ แต่มีกาแฟขายด้วย ที่นั่งมีทั้งบรรยากาศ indoor และ outdoor ให้เลือก ตอนเราเข้าไปขนมเหลือน้อย เนื่องจากเย็นแล้วค่ะ สุ่มไปสุ่มมา ได้เค้กชอคโกแลตหน้านิ่มมาลองทาน ในราคาถ้วยละ 30 บาท ซึ่งถือว่าไม่แพงนะคะ ให้ชอคโกแลตมาหนาพอควร แต่รสชาติไม่ค่อยโดนสำหรับเราค่ะ แป้งเค้กแห้งๆ แข็งๆ ไปหน่อย หน้าเค้กไม่ค่อยเข้มข้นเท่าไหร่ แต่ถ้าใครหาที่นั่งเล่นชิลๆ ราคาไม่แพง ร้านนี้ก็น่าจะพอได้นะคะ